stanford-oval/wikipedia huggingface dataset:
Piko

Piko (tunnus p) on SI-järjestelmän kerrannaisyksikön etuliite, joka tarkoittaa biljoonasosaa (10-12=0,000 000 000 001).  Esimerkiksi pikofaradi (pF) on biljoonasosa faradia (F) ja siten
| 1 000n | 10n | Nimi | Symboli | Alkaen vuodesta[1] | Lukuarvo sanoin | Numeroin |
| --- | --- | --- | --- | --- | --- | --- |
| 1 00010 | 1030 | kvetta | Q | 2022 | kvintiljoona | 1 000 000 000 000 000 000 000 000 000 000 |
| 1 0009 | 1027 | ronna | R | 2022 | tuhat kvadriljoonaa | 1 000 000 000 000 000 000 000 000 000 |
| 1 0008 | 1024 | jotta | Y | 1991 | kvadriljoona | 1 000 000 000 000 000 000 000 000 |
| 1 0007 | 1021 | tsetta | Z | 1991 | tuhat triljoonaa | 1 000 000 000 000 000 000 000 |
| 1 0006 | 1018 | eksa | E | 1975 | triljoona | 1 000 000 000 000 000 000 |
| 1 0005 | 1015 | peta | P | 1975 | tuhat biljoonaa | 1 000 000 000 000 000 |
| 1 0004 | 1012 | tera | T | 1960 | biljoona | 1 000 000 000 000 |
| 1 0003 | 109 | giga | G | 1960 | miljardi | 1 000 000 000 |
| 1 0002 | 106 | mega | M | 1960 | miljoona | 1 000 000 |
| 1 0001 | 103 | kilo | k | 1795 | tuhat | 1 000 |
| 1 0002/3 | 102 | hehto | h | 1795 | sata | 100 |
| 1 0001/3 | 101 | deka | da | 1795 | kymmenen | 10 |
| 1 0000 | 100 | (Ei ole) | (Ei ole) | − | yksi | 1 |
| 1 000−1/3 | 10−1 | desi | d | 1795 | kymmenesosa | 0,1 |
| 1 000−2/3 | 10−2 | sentti | c | 1795 | sadasosa | 0,01 |
| 1 000−1 | 10−3 | milli | m | 1795 | tuhannesosa | 0,001 |
| 1 000−2 | 10−6 | mikro | µ | 1960[2] | miljoonasosa | 0,000 001 |
| 1 000−3 | 10−9 | nano | n | 1960 | miljardisosa | 0,000 000 001 |
| 1 000−4 | 10−12 | piko | p | 1960 | biljoonasosa | 0,000 000 000 001 |
| 1 000−5 | 10−15 | femto | f | 1964 | tuhannesbiljoonasosa | 0,000 000 000 000 001 |
| 1 000−6 | 10−18 | atto | a | 1964 | triljoonasosa | 0,000 000 000 000 000 001 |
| 1 000−7 | 10−21 | tsepto | z | 1991 | tuhannestriljoonasosa | 0,000 000 000 000 000 000 001 |
| 1 000−8 | 10−24 | jokto | y | 1991 | kvadriljoonasosa | 0,000 000 000 000 000 000 000 001 |
| 1 000−9 | 10−27 | ronto | r | 2022 | tuhanneskvadriljoonasosa | 0,000 000 000 000 000 000 000 000 001 |
| 1 000−10 | 10−30 | kvekto | q | 2022 | kvintiljoonasosa | 0,000 000 000 000 000 000 000 000 000 001 |
Huomautukset:  1.  Vuosi 1795 ilmoittaa ajankohdan, jolloin metrijärjestelmä otettiin käyttöön.  Muut vuosiluvut eivät tarkoita välttämättä vuotta, jolloin kerrannaisyksikköä käytettiin ensimmäisen kerran. Vuosi ilmoittaa sen vuoden, jolloin CGPM hyväksyi sen käytön.  2. CGPM tunnusti jo vuonna 1948 mikronin käytön, mutta päätös kumottiin 1967–1968. (ks. BIPM—Resolution 7 of the 13th CGPM (englanniksi))
Pentti Ketola

Pentti Nestori Ketola (22. joulukuuta 1925 Messukylä – 22. syyskuuta 1972) oli suomalainen kirjailija.
Teoksia

Vaskisen vangit : poikamainen robinsonadi. Punainen sulka 22.   WSOY 1962
Palkinnot

Tampereen kaupungin Luovan kirjallisen työn palkinto 1962
Paskolampi (Hirvensalmi, Puulasalo)

| Paskolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°49′31″N, 26°31′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  metsäoja Puulaan 
Järvinumero:  14.923.1.173
Mittaustietoja
Pinnankorkeus:  98,6 m  
Pituus:  160 m  
Leveys:  90 m  
Rantaviiva:  0,398 km  
Pinta-ala:  0,818 ha  
Saaria:  ei saaria 
 fiPaskolampi 
Paskolampi  on Etelä-Savossa Hirvensalmella  Puulasalon lähellä sijaitseva lampi.
Maantietoa

Lampi on 160 metriä pitkä, 90 metriä leveä, ja sen pinta-ala on 0,8 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 98,6 metriä mpy.
Percy Wyndham Lewis

| Percy Wyndham Lewis |
| --- | --- |
 Wyndham Lewis 1913. Valokuva: George Charles Beresford.
Henkilötiedot
Syntynyt: 18. marraskuuta 1882
Kuollut: 7. maaliskuuta 1957 (74 vuotta)
Ammatti:  kirjailija, taidemaalari
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
(Percy) Wyndham Lewis (18. marraskuuta 1882 – 7. maaliskuuta 1957 Lontoo, Britannia) oli brittiläinen kirjailija ja taidemaalari.
Lewis syntyi merellä Kanadan lähellä ja muutti Englantiin 11-vuotiaana. Hän opiskeli taidemaalariksi Pariisissa ja Münchenissä. Hän perusti kubistisen taidesuuntauksen vortisismin (<vortex = pyörre), jota edusti hänen yhdessä Ezra Poundin kanssa 1914–1915 toimittamansa aikakauslehti Blast.
Lewis joutui fasismin kannattajana lähtemään toisen maailmansodan puhjettua ensin Yhdysvaltoihin, sitten Kanadaan. Kirjoissaan hän oli visuaalinen, ja romaanit olivat satiirisia, kriittisiä ja älyllisiä. Proosan lisäksi hän kirjoitti runoja ja esseitä.
Aiheesta muualla

Kuvia tai muita tiedostoja aiheesta Percy Wyndham Lewis Wikimedia Commonsissa
Isänmaan puolesta (televisiosarja)

| Isänmaan puolesta> Homeland |
| --- | --- |
 Sarjan otsikkoruutu
Tyyli:  draama trilleri
Kestoaika:  50–60 minuuttia
Luoja(t):  Gideon Raff Alex Gansa Howard Gordon
Pääosissa:  Claire Danes Damian Lewis Morena Baccarin David Harewood Diego Klattenhoff Jackson Pace Morgan Saylor Mandy Patinkin Jamey Sheridan Navid Negahban David Marciano Sebastian Koch Miranda Otto Alexander Fehling Sarah Sokolovic F. Murray Abraham
Alkuperämaa:  Yhdysvallat
Alkuperäiskieli:  englanti
Verkko:   Showtime  MTV3
Esitetty:  2. lokakuuta 2011 –  26. huhtikuuta 2020
Tuotantokausia:  8
Jaksoja:  96 (luettelo jaksoista)
Ikäraja:  
Sisältömerkintä:   
Tuotanto
Tuottaja(t):  Michael Klick
Vastaava(t) tuottaja(t):  Michael Cuesta Alex Gansa Howard Gordon Avi Nir Gideon Raff Ran Telem
Ohjaaja(t):  Michael Cuesta Daniel Attias Jeffrey Nachmanoff Clark Johnson Brad Turner Tucker Gates Guy Ferland
Käsikirjoittaja(t):  Alex Gansa Howard Gordon Gideon Raff Chip Johannessen Alexander Cary Henry Bromwell Meredith Stiehm
Säveltäjä(t):  Sean Callery
Kuvaaja(t):  Nelson Cragg
Tuotantoyhtiö(t):  Teakwood Lane Productions Cherry Pie Productions Keshet Fox 21 Showtime
Aiheesta muualla
IMDb 
Isänmaan puolesta (Homeland) on yhdysvaltalaisen kaapelitelevisioverkko Showtimen draamasarja, jonka loivat Howard Gordon ja Alex Gansa Gideon Raffin israelilaiseen Hatufim-sarjaan pohjautuen. Sarja kertoo kahdeksan vuoden sotavankeuden jälkeen kotiin palaavasta merijalkaväen sotilaasta (Damian Lewis) ja bipolaarisesta CIA-agentista    (Claire Danes), joka uskoo al-Qaidan käännyttäneen sotilaan puolelleen.
Sarjan ensimmäinen kausi alkoi Showtimella 2. lokakuuta 2011. Jo saman kuukauden lopulla Showtime tiedotti tilanneensa sarjasta toisen 12 jakson tuotantokauden. Showtimen mukaan ensimmäisen kauden päätösjaksolla oli viisi miljoonaa katsojaa kaikki viralliset alustat mukaan lukien, mikä teki siitä verkon suosituimman uutuussarjan kauden päätösjakson. Kokonaisuudessaan ensimmäisen kauden jaksoilla oli keskimäärin 4,4 miljoonaa katsojaa.
Toinen kausi alkoi Yhdysvalloissa 30. syyskuuta 2012 ja lokakuussa varmistui, että sarjasta tehdään myös kolmas kausi. Se alkoi Yhdysvalloissa 29. syyskuuta 2013. Kolmannen kauden viimeinen jakso esitettiin 15. joulukuuta 2013. Sarjan neljäs tuotantokausi alkoi Yhdysvalloissa 5. lokakuuta 2014 alkaen ja sen viimeinen jakso esitettiin 21. joulukuuta 2014. Sarjan viides tuotantokausi esitettiin 4. lokakuuta ja 20. joulukuuta 2015 välillä. Showtime tiedotti 9. joulukuuta 2015 tilanneensa sarjasta kuudennen tuotantokauden, joka alkaisi vuoden 2016 aikana. Suomessa sarjaa on esittänyt MTV3 6. tammikuuta 2013 alkaen.
Kahdeksas ja viimeinen tuotantokausi alkoi Yhdysvalloissa 9. helmikuuta 2020 ja sarjan viimeinen jakso esitettiin 26. huhtikuuta 2020.
Päähenkilöt

| 0 | 1 | 2 |
| --- | --- | --- |
|   Claire Danes   | … |   Carrie Mathison   |
|   Damian Lewis   | … |   Nicholas Brody   |
|   Morena Baccarin   | … |   Jessica Brody   |
|   Mandy Patinkin   | … |   Saul Berenson   |
|   David Harewood   | … |   David Estes   |
|   Diego Klattenhoff   | … |   Mike Faber   |
|   Jackson Pace   | … |   Chris Brody   |
|   Morgan Saylor   | … |   Dana Brody   |
|   Jamey Sheridan   | … |   William Walden   |
|   Navid Negahban   | … |   Abu Nazir   |
|   David Marciano   | … |   Virgil   |
|   Rupert Friend   | … |   Peter Quinn   |
|   Sarita Choudhury   | … |   Mira Berenson   |
|   F. Murray Abraham   | … |   Dar Adal   |
|   Tracy Letts   | … |   Senaattori Andrew Lockhart   |
Lähde
Jaksot

| Kausi | Kausi | Jaksot | Ensiesitys Yhdysvalloissa> Avausjakso | Ensiesitys Yhdysvalloissa> Päätösjakso | Ensiesitys Suomessa> Avausjakso | Ensiesitys Suomessa> Päätösjakso |
| --- | --- | --- | --- | --- | --- | --- |
|   | 1  | 12   | 2. lokakuuta 2011   | 18. joulukuuta 2011   | 6. tammikuuta 2013   | 30. maaliskuuta 2013 |
|   | 2  | 12   | 30. syyskuuta 2012    | 16. joulukuuta 2012   | 1. huhtikuuta 2013    | 17. kesäkuuta 2013 |
|   | 3  | 12   | 29. syyskuuta 2013    | 15. joulukuuta 2013   | 14. lokakuuta 2013    | 30. joulukuuta 2013 |
|   | 4  | 12   | 5. lokakuuta 2014    | 21. joulukuuta 2014   | 4. tammikuuta 2015    | 22. maaliskuuta 2015 |
|   | 5  | 12   | 4. lokakuuta 2015    | 20. joulukuuta 2015   | 20. maaliskuuta 2016    | 12. kesäkuuta 2016 |
|   | 6  | 12   | 17. tammikuuta 2017   | 9. huhtikuuta 2017   | —  | — |
|   | 7  | 12   | 11. helmikuuta 2018   | 29. huhtikuuta 2018   | —  | — |
|   | 8  | 12   | 9. helmikuuta 2020   | 26. huhtikuuta 2020   | —  | — |
Vastaanotto

Isänmaan puolesta on saanut erinomaisia arvioita, ja sen ensimmäisen kauden keskiarvo Metacriticissä on 92. Toisen kauden keskiarvo on 96. Kolmannesta tuotantokaudesta alkaen sarja ei kuitenkaan ole enää saavuttanut samanlaista suosiota kriitikoiden keskuudessa. Kolmannen kauden Metacritic-keskiarvo on 77, neljännen kauden 74 ja viidennen 76.
Claire Danes voitti roolistaan parhaan draamasarjan naispääosan Golden Globe -palkinnon vuosina 2012 ja 2013. Damian Lewis voitti parhaan miespääosan Golden Globen vuonna 2013. Myös itse sarja voitti parhaan draamasarjan Golden Globen vuosina 2012 ja 2013. Lesli Linka Glatter palkittiin Directors Guild of America Award –palkinnolla vuonna 2015 erinomaisesta ohjaustyöstä draamasarjassa jaksossa "Askel eteenpäin, kaksi taakse" (From A to B and Back Again).
Aiheesta muualla

Isänmaan puolesta Showtimen sivustolla (englanniksi)
Isänmaan puolesta Internet Movie Databasessa (englanniksi)
Podravskan tilastollinen alue

| Podravska |
| --- | --- |

 Sijainti
Valtio:   Slovenia
NUTS 2 -aluejako:  Itä-Slovenia
Hallinto:  
 – suurin kaupunki:  Maribor
Pinta-ala:  2 170 km²
Väkiluku (2021):  328 469
 – väestötiheys:  151,4 as./km²
Podravska on yksi Slovenian tilastollisista alueista Itä-Slovenian alueella. Alueella asuu 328 469 asukasta, joista 110 668 asuu alueen suurimmassa kaupungissa, Mariborissa. Väestö on 0,16 prosentin vuotuisessa kasvussa. Väestöstä 92,6 prosenttia on sloveeneja ja 90,1 prosenttia on syntynyt Sloveniassa.
Piippola (taajama)

Piippolan kirkko.
Piippola on Siikalatvan kunnassa sijaitseva taajama ja entisen Piippolan kunnan kirkonkylä. Taajama sijaitsee noin 11 kilometriä kuntakeskuksesta Pulkkilasta kaakkoon päin, kantatien 88 ja seututien 800 risteyskohdassa. Se oli Piippolan kunnan kuntakeskus, kunnes vuoden 2009 alussa Piippolan, Kestilän, Pulkkilan ja Rantsilan kunnat yhdistyivät Siikalatvan kunnaksi, jonka kuntakeskukseksi tuli Pulkkilan kirkonkylä. Taajaman halki virtaa Lamujoki. Taajamassa asui vuoden 2022 lopussa 550 asukasta.
Taajamassa sijaitsevat muun muassa 1770-luvulla rakennettu Piippolan kirkko,  peruskoulu Pentti Haanpään koulu ja toisen asteen oppilaitos Koulutuskeskus JEDU Piippola, jonka tiloissa toimii myös Siikalatvan lukio. Piippolan kirjaston kirjavarastossa on Haanpää-huone.
Taajaman eteläpuolelta lähtee Kärsämäen Saviselälle johtava Saviselkä–Piippola-museotie, joka on ollut aikaisemmin osa valtatietä 4.
Pedro Winter

| Pedro Winter |
| --- | --- |
 Pedro Winter toukokuussa 2011
Henkilötiedot
Koko nimi:  Pierre Winter
Syntynyt: 21. huhtikuuta 1975 (ikä 49) Pariisi, Ranska
Ammatti:  DJ, tuottaja, manageri
Muusikko
Taiteilijanimi:  Busy P Pedro Winter
Aktiivisena:  1992–
Tyylilajit:  electro house, hip house
Levy-yhtiöt:  Ed Banger
  [ Muokkaa Wikidatassa ] [ ohje ]  
Pedro Winter (s. Pierre Winter, 21. huhtikuuta 1975 Pariisi, Ranska), joka tunnetaan myös taiteilijanimeltään Busy P, on ranskalainen DJ, tuottaja, levy-yhtiön omistaja ja manageri. Winter oli Daft Punkin managerina vuodesta 1996 vuoteen 2008. Hän omistaa Ed Banger Records -levy-yhtiön.
Diskografia > EP:t

| Vuosi | Nimi | Formaatti | Levy-yhtiö |
| --- | --- | --- | --- |
| 2004 | Limit Ed | 12″ | Ed Banger Records |
| 2007 | Rainbow Man | 12″ | Ed Banger Records |
| 2007 | The Headbangers (feat. Gérard Baste) | 7″ | Arcade Mode |
| 2008 | Pedrophilia | 12″ | Ed Banger Records |
| 2013 | Still Busy (feat. Thunderbird Gerard) | 12″ | Ed Banger Records |
| 2017 | Genie (feat. Mayer Hawthorne) | 12″ | Ed Banger Records |
Diskografia > Remixit

| Vuosi | Artisti | Nimi |
| --- | --- | --- |
| 1997 | Kraftwerk | ”It’s More Fun to Compute” |
| 2003 | Vicarious Bliss | ”Theme from Vicarious Bliss” |
| 2005 | DJ Hell | ”Let No Man Jack” |
| 2006 | TTC | ”Dans le Club” |
| 2006 | Fancy | ”What’s Your Name Again?” |
| 2008 | DSL | ”Space Invaders” |
| 2008 | Unkle | ”Restless” |
| 2008 | Booba | ”Marche Ou Creve” |
| 2009 | Crookers | ”Hip Hop Changed (feat. Rye Rye)” |
| 2010 | MGMT | ”Siberian Breaks” |
| 2010 | Hey Today! | ”Talk to Me” |
| 2010 | Style of Eye & Slagsmålsklubben | ”Homeless” |
| 2012 | Drop the Lime | Darkness |
Aiheesta muualla

Kuvia tai muita tiedostoja aiheesta Pedro Winter Wikimedia Commonsissa
Piknik

Thomas Colen maalaus The Picnic
Piknik (kirjoitetaan joskus myös piknikki) eli eväsretki on huviretki, johon olennaisesti sisältyy eväiden syöminen ulkona. Suomenkielisen sanan takana ovat englannin picnic, ranskan pique-nique ja saksan Picknick. Ranskan sana on alkuperäsana.
Piknik-sanan käytöstä on merkintöjä 1500-luvulta alkaen Ranskasta ja 1700-luvulta Englannin puolelta. Ranskan vallankumouksen 1789 jälkeen rahvas pääsi kuninkaallisiin puistoihin, ja kansa rynnisti niihin viettämään uutta vapaa-aikaansa (työaikaa alettiin säädellä samoihin aikoihin).
Yhdysvalloissa itsenäisyyspäivä 4. heinäkuuta on suosittu piknik-päivä. Helsingissä ylioppilaat puolestaan juhlistavat vappuaamua piknikillä Ullanlinnanmäellä. Vastaava tapa on muun muassa Lappeenrannan teknillisen yliopiston teekkareilla, jotka kokoontuvat piknik-eväineen Lappeenrannan linnoituksen valleille, sekä Turussa, jossa eväsretki toteutetaan Vartiovuorella tähtitornin kupeessa.
Aamiainen ruohikolla (Le déjeuner sur l'herbe), Édouard Manet’n maalaus vuodelta 1862, on kenties taidehistorian kuuluisin piknik-kuvaus. Bellmanin epistolat ja Peter Weirin elokuva Huviretki hirttopaikalle (1975) kuvaavat myös aihetta.
Aiheesta muualla

Kuvia tai muita tiedostoja aiheesta Piknik Wikimedia Commonsissa
Pesmel

| Pesmel Oy |
| --- | --- |
Perustettu:  1978
Perustaja:  Mäki-Rahkolan ja Rahkolan veljekset
Toimitusjohtaja:  Tony Leikas
Puheenjohtaja:  Erkki Puonti
Avainhenkilöt:  Hannu ja Jari Mäki-Rahkola
Kotipaikka:  Kauhajoki, Suomi
Toiminta-alue:  maailma
Toimiala:  konepajateollisuus
Tuotteet:  materiaalinkäsittely, varastoautomaatio
Liikevaihto:  52,3 milj. euroa (2017)
Henkilöstö:  222 (2017)
Tytäryhtiöt:  AWA Oy
Omistaja:  Helmet Business Mentors Oy  Suomen Teollisuussijoitus Oy 
Infobox OKVirheellinen NIMI-arvo: 
Pesmel Oy on Kauhajoella pääpaikkaansa pitävä suomalainen konepajayritys, joka valmistaa automatisoituja materiaalinkäsittely-, lastaus- ja pakkausjärjestelmiä metalli- ja paperiteollisuuden tarpeisiin. Pesmelin tytäryhtiö AWA Oy Helsingissä valmistaa automatisoituja varastojärjestelmiä. Konsernilla on valmistus- ja suunnittelutoimintaa myös Virossa ja Yhdysvalloissa.
Vuonna 1978 perustettu Pesmel Oy on lähes neljän vuosikymmenen kuluessa toimittanut yli 400 käsittely- ja pakkausprojektia ja noin 120 varastojärjestelmää. Nykyisin yrityksen toimituksista noin puolet menee Aasian maihin, erityisesti Kiinaan ja Intiaan.
Yrityksen henkilöstömäärä on yli 150, josta Suomessa työskentelee noin sata. Vuodesta 2012 yrityksen valmistustoiminta on keskitetty Viroon.
Historiaa

Vuonna 1978 Mäki-Rahkolan ja Rahkolan veljekset perustivat sähköasennusyrityksen, jonka toimintaan pian tulivat automaatioasennukset. Konepaja perustettiin 1980, ja vuonna 1982 yrityksen osake-enemmistön osti ruotsalainen kuljettimien valmistaja Tellus Maskin AB. Ensimmäisen laajan materiaalinkäsittelyjärjestelän Pesmel Oy teki suomalaiselle ongelmajätelaitokselle 1984.
Vuonna 1990 Kone Oyj myi pois varastoautomaatioliiketoimintansa. Siitä muodostettiin AWA Oy, jonka osakkaiksi tulivat Pesmel, Kone ja Teräsbetoni Oy. Ensimmäinen tehdas Viroon perustettiin 1996. Myyntikonttori Ruotsiin perustettiin 1990, Saksaan 1996 ja Yhdysvaltoihin 2007. Nykyisin myyntikonttoreita on myös Intiassa ja Taiwanissa.
Vuonna 1999 Pesmel Oy siirtyi takaisin Hannu ja Jari Mäki-Rahkolan omistukseen. Vuonna 2008 he myivät yrityksen osake-enemmistön pääomasijoitusyhtiö Helmet Business Mentors Oy:n keräämän sijoittajaryhmän ja Suomen Teollisuussijoitus Oy:n haltuun.
Yritys toteutti korkeavaraston Äänekosken biotuotetehtaaseen.
Perämeren maanjäristys 2016

| Perämeren maanjäristys 2016 |
| --- | --- |
Päivämäärä:  16. maaliskuuta 2016
Aika:  klo 23.55.32 (UTC+2
Magnitudi:  ML 4,1 (kulku-liukusiirros)
Syvyys:  22 km
Episentrumin sijainti:  65.066°N, 22.525°E
Maat, joihin vaikutukset ulottuivat:  Ruotsi, Suomi
Perämeren maanjäristys 2016 tapahtui 19. maaliskuuta 2016 Ruotsin aluevesillä, noin 60 kilometriä Piitimen kunnasta eteläkaakkoon. Maanjäristys sai astioita helisemään, ja Suomessa ja Ruotsissa ihmisiä heräili talojen tärinään ja seinien paukkumiseen. Edellinen vastaavan kokoinen maanjäristys Pohjanlahden alueella oli tapahtunut yli sata vuotta aiemmin.
Maanjäristys tapahtui klo 23.55.32 Suomen aikaa maaliskuun 19. päivänä 2016. Järistyksen hyposentri sijaitsi 22 kilometrin syvyydessä Pohjanlahden alapuolella. Järistys tapahtui luode-kaakko-suuntaisessa transformisiirroksessa noin 100 kilometriä Raahesta länsiluoteeseen. Helsingin yliopiston Seismologian instituutin mukaan järistyksen magnitudi oli ML 4,1, ja siitä tehtiin havaintoilmoituksia laajalla alueella ympäri Perämerta.
Pluviaali

Pluviaali on muun muassa geologiassa ja paleoklimatologiassa kosteasta kaudesta käytetty nimitys. Silloin järvien pinnat ovat korkealla. Joillain alueilla järvien pinnat olivat muuten kuivalla jääkaudella korkeammalla, joillain alueilla, esimerkiksi Saharassa jääkauden jälkeisellä atlanttisella kaudella.
Percy Williams

| Mitalit | Mitalit | Mitalit |  |
| --- | --- | --- | --- |
|  Percy Williams voitettuaan 100 metrin olympiakultaa Amsterdamissa. |  Percy Williams voitettuaan 100 metrin olympiakultaa Amsterdamissa. |  Percy Williams voitettuaan 100 metrin olympiakultaa Amsterdamissa. |  |
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Amsterdam 1928 | 100 m |  |
|  Kultaa | Amsterdam 1928 | 200 m |  |
Percy Alfred Williams, O.C. (19. toukokuuta 1908 Vancouver, Brittiläinen Kolumbia – 29. marraskuuta 1982 Vancouver) oli kanadalainen pikajuoksija ja kaksinkertainen olympiavoittaja.
Ura

Monien yllätykseksi Percy Williams voitti vuonna 1928 Kanadan olympiakarsinnat ja hänet lähetettiin 20 vuoden ikäisenä Amsterdamin kesäolympialaisiin. Hänen itsensäkin yllätykseksi hän pääsi helposti 100 metrin finaaliin. Finaalissa hän sai hyvän startin ja voitti sen avulla olympiakultaa. Hän toisti saman tempun 200 metrillä ja palasi kotiin kahden kultamitalin kanssa tuhansien innokkaiden kanadalaisten juhlittavaksi.
Hän todisti, että menestys ei ollut sattumaa voittamalla 100 jaardin juoksun Brittiläisen imperiumin kisoissa (nykyisin kansainyhteisön kisat) Hamiltonissa vuonna 1930. Samana vuonna hän juoksi uudeksi 100 metrin maailmanennätykseksi 10,3.
Yhdysvaltalaiset eivät pitäneet siitä, että tuntematon kanadalainen löi heidän juoksijansa, ja he halusivat osoittaa Williamsin menestyksen olleen sattumaa. Yhdysvaltalaiset järjestivät hallikilpailujen sarjan, joihin Williams kutsuttiin. Williams kuitenkin osoitti olevansa maailman paras pikajuoksija voittamalla 21:stä kilpailusta 19.
Reisilihasvamma pysäytti hänen juoksu-uransa hetkeksi, eikä hän enää toivuttuaan siitä päässyt vammaa edeltäneeseen kuntoon. Vuoden 1932 kesäolympialaisissa Los Angelesissa hän karsiutui jo ennen finaalia. Myöhemmin hän lopetti juoksemisen ja ryhtyi vakuutusvälittäjäksi.
Vuonna 1979 Williamsille myönnettiin  Officer of the Order of Canada -kunniamerkki.
Williams eli äitinsä kanssa, kunnes äiti kuoli vuonna 1977. Sen jälkeen hän eli yksin, kärsien reuman aiheuttamista jatkuvista kivuista. Percy Williams teki itsemurhan vuonna 1982.
Piaggio Ape

| Piaggio Ape |
| --- | --- |

Valmistustiedot
Valmistusmaa:   Italia  Intia
Valmistaja:  Piaggio
Valmistusvuodet:  1948–
Muut nimet:  Piaggio VespaCar Piaggio TriVespa
Suunnittelija:  Enrico Piaggio Corradino D’Ascanio
Mitat ja massat
Kantavuus:  675 kg
Kuormatila:  2 m³
Omamassa:  625 kg
Pituus:  3 165 mm
Leveys:  1 495 mm
Korkeus:  1 700 mm
Akseliväli:  2 100 mm
Moottori, voimansiirto ja alusta
Iskutilavuus:  435 cm³
Teho:  6,20 kW (8,43 hv)
Vääntö:  22 Nm
Polttoaine:  dieselöljy
Polttoainesäiliö:  10,5 l
Vaihteisto:  4-vaihteinen manuaali
Jarrut:  rumpujarrut
Piaggio Ape on italialaisen Piaggion valmistama kolmipyörä, joka on tarkoitettu pääasiassa pientavaran kuljettamiseen. Sen ensimmäiset versiot suunniteltiin Piaggion Vespa-skootterin pohjalta. Ape on ollut tuotannossa lukuisina eri malleina vuodesta 1948 lähtien.